open-index/open-wikipedia-markdown huggingface dataset:
Itchycoo Park

**Itchycoo Park** on Small Faces -yhtyeen psykedeelinen kappale, joka julkaistiin singlenä elokuussa 1967. Kappale nousi kolmanneksi Britannian levymyyntitilastossa, ja ylsi ainoana Small Facesin levytyksenä Yhdysvalloissa 20 myydyimmän joukkoon. Sävellyksestä ja sanoituksesta vastasivat yhtyeessä soittavat Steve Marriott ja Ronnie Lane. 

Kappaleen tarina sijoittui Marriottin ja Lanen lapsuudenmaisemiin Lontoon East Endiin. Kysymyksessä ei ollut puisto, vaan 1950-luvun yleinen joutomaa, jossa saattoi olla yhä sodan jäljiltä pommitettujen talojen raunioita. Nostalgisen laulun erikoisuus oli soundeja tahallisesti vääristelevä "tuulitunneliefekti" (flanging effect), jolla saatiin aikaan ennen kuulematon äänimaailma. BBC julisti laulun ilmestyessään soittokieltoon sen huumausaineiden käyttöön liitetyn sisällön vuoksi. 

## Lähteet
*Hewitt, Paolo, Hellier, John: *Steve Marriott, All Too Beautiful*, Helter Skelter, 2009. 
*Nyman, Jake: *Kovan päivän ilta*, Gummerus, 2009. 

### Viitteet
Canon PowerShot A800

**Canon PowerShot A800** on Canonin valmistama digitaalinen kompaktikamera. Se on yksi Canonin edullisimmista kameramalleista, ja sen virtalähteenä toimivat AA kokoiset paristot.

PowerShot A800 kuvasuoritin on Canonin DIGIC III. Kameralla on mahdollista kuvata valokuvien lisäksi videota, ja videon enimmäistarkkuus on 640&nbsp;×&nbsp;480 pikseliä, ja kuvataajuus 30 kuvaa sekunnissa.
## Lähteet
Sherdog

**Sherdog** on yhdysvaltalainen vapaaotteluun keskittynyt uutissivusto. Sivuston omistaa CraveOnline-verkosto ja sillä on sopimus ESPN-urheilukanavan kanssa sisällön jakamisesta.

## Historia
Jeff "Sherdog" Sherwood perusti lempinimeään kantavan vapaaottelusivuston vuonna 1997, työskennellessään päätoimisesti lentokonevalmistaja Boeingilla. Alun perin pääasiassa tapahtumien ennakkotietoihin ja tuloksiin keskittynyt sivusto kasvoi orgaanisesti vapaaottelun suosion kasvaessa ja Sherwoodin, sekä myöhemmin mukaan tulleen Garret Poen, lisätessä sivustolle lisää palveluita. Sherwoodin Boeing-sopimuksen loputtua sivustosta tuli hänen päätyönsä.

Sherdogin ja maailman suurimman ammattilaisvapaaotteluorganisaation, Ultimate Fighting Championshipin suhde on ollut ajoittain ongelmallinen. UFC:n presidentti, Dana White kielsi Sherdogin ja myös muiden vapaaotteluun keskittyneiden uutissivustojen pääsyn UFC:n tapahtumiin lokakuussa 2005, vastalauseena sille että Sherdog uutisoi K-1 ja PRIDE promootiosta UFC:n vertaisina. White yritti myös houkutella sivuston silloisen vastaavan päätoimittajan, Josh Grossin, johtamaan UFC:n omia internetpalveluita. Gross kieltäytyi tarjouksesta ja kiihdytti osapuolten välistä vihanpitoa kirjoittamalla avoimen kirjeen, jossa syytti UFC:tä piittaamattomuudesta lajin steroidiongelmaa kohtaan. Vielä Grossin lähdettyä Sherdogin palveluksesta sivusto jatkoi UFC:tä ja Dana Whitea ärsyttäneiden artikkeleiden julkaisemista. Esimerkiksi Sherdogin uuden päätoimittajan, Loretta Huntin paljastettua UFC:n evänneen managereilta pääsyn tapahtumien backstage-tiloihin, Dana White haukkui Huntin julkisesti "tyhmäksi nartuksi". Porttikielto tapahtumiin loppui 2009 mutta astui uudelleen voimaan marraskuussa 2010, 2 tuntia ennen *UFC Live: Vera vs. Jones*-tapahtuman alkua.

Sherwood ja Poe myivät Sherdogin CraveOnline-verkostolle maaliskuussa 2007. Sherwood jatkui kuitenkin edelleen työskentelyä sivustolla. Saman vuoden toukokuussa Shardog ja ESPN solmivat sopimuksen sisällön jakamisesta.
## Osiot
Sherdog tarjoaa uutisia, blogeja, haastatteluita, tapahtumien ennakkotietoja ja tuloksia, kuntoiluosion ja keskustelufoorumin. Fight finder -tietokanta sisältää laajan arkiston ottelutilastoja. Sherdog julkaisee myös säännöllisesti top10-parhaat vapaaottelijat listan painoluokittain sekä top10 pound for pound -listan.

## Lähteet

## Aiheesta muualla
*Sherdog
Vera Olli

**Vera Johanna Paldán**, kirjailijanimi **Vera Olli** (1. joulukuuta 1889 Turku – 28. huhtikuuta 1971 Nousiainen) oli suomalainen kirjailija. 

## Teoksia
* *Kauppaopistolaisia* : koululaisromaani. Aura, Turku 1945
* *Pitäjä puhuu* : romaani. Kirjapaja, Helsinki 1945
* *Erilaisia ihmisiä* : romaani. Kirja-Sampo, Turku 1946
* *Pikku Liisu* ; kuv. Olavi Vikainen. Aura, Turku 1946
* *Tiet eroavat* : romaani. Kuva ja sana, Helsinki 1946
* *Äidin kädet*. Suomen luterilainen evankeliumiyhdistys, Helsinki 1950
* *Harmaan talon tarina*. Suomen luterilainen evankeliumiyhdistys, Helsinki 1951
* *Lentävin siivin* : romaani. Suomen lähetysseura, Helsinki 1956
* *Metsärannan sisarkoti*. Suomen luterilainen evankeliumiyhdistys, Helsinki 1961

## Lähteet
*
Friends with Benefits

**Friends with Benefits** voi viitata seuraaviin:

* *[[Vain seksiä]]* (), vuonna 2011 julkaistu yhdysvaltalainen elokuva, jonka pääosissa ovat Mila Kunis ja Justin Timberlake
* *[[Friends with Benefits (televisiosarja)|Friends with Benefits]]*, vuonna 2011 esitetty lyhytaikainen yhdysvaltalainen komediasarja
* *[[Friends (With Benefits)]]*, vuonna 2009 julkaistu yhdysvaltalainen independent-elokuva
* Vuonna 2011 julkaistun elokuvan *[[Näin ystävien kesken]]* () työnimi.
Katri Bergholm

**Katri Bergholm**, os. *Ignatius* (27. joulukuuta 1878 Helsinki – 7. huhtikuuta 1949 Helsinki) oli suomalainen tietokirjailija joka oli Suomen Sotilaskotiliiton perustaja ja ensimmäinen puheenjohtaja.

Katri Bergholmin vanhemmat olivat Suomen tilastollisen keskusviraston johtaja, senaattori Karl Emil Ferdinand Ignatius (1837–1909) ja Amanda Kristina Bergman (1841–1921). Hän oli naimisissa vuodesta 1900 filosofian tohtori, professori Axel Herman Bergholmin kanssa. Tohtori Bergholm toimi eduskunnan kirjaston ylikirjastonhoitajana.

Bergholm toimi 1917–1918 vangittujen ja karkotettujen avustustoimikunnan puheenjohtajana. Vuonna 1918 hän teki aloitteen sotilaskotien perustamisesta ja ensimmäinen sotilaskoti avattiinkin tammikuussa 1919. Bergholm toimi sitten Suomen Sotilaskotiliiton puheenjohtajana 1921–1937. Bergholm toimi myös Mannerheimin lastensuojeluliiton varapuheenjohtajana vuodesta 1928. Bergholm piti 1930- ja 1940-luvulla *Isoäidin kirjeenvaihto*-nimistä suosittua palstaa Kotiliesi-lehdessä.

Hänelle myönnettiin mm. Vapaudenristin 1 lk m.k., VR 2 ja VR 3 sekä Suomen Valkoisen Ruusun ja Suomen Punaisen Ristin ansioristit. Suomen Sotilaskotiliitto lyötti vuonna 1948 Essi Renwallin suunnitteleman "Katri Bergholm mitalin, joka voidaan myöntää sotilaskotityössä erityisesti ansioituneille henkilöille.

## Teoksia
Omalla nimellä:
* *Nokka pystyyn*. Suomen naisten kansallisliiton siveellisyyskomitean julkaisu n:o 13. Helsinki 1937
* *Tervetuloa, mies, sotaväkeen!* ; kirj. Katri Bergholm, Sixten Frey. Otava 1937
* *Raunioista uuteen elämään*. Kirkkoja Karjalaan, Helsinki 1942
* *Naisen tie : nykyhetken nainen ja koti* ; kirjoittajat Katri Bergholm ym. Kirjapaja, Helsinki 1943
* *Kuultua ja elettyä : muistelmia vuosien takaa*. Otava 1944
* *Nuori, valitse oikein! : kotoista keskustelua nuorten tyttöjen kanssa*. Kirkon nuoriso, Helsinki 1946
* *Paljon toivoa, paljon toteutumista 1900-1910*. Otava 1946
* *Farmor, berätta för mig om Jesus*. Förbundet för svenskt församlingsarbete i Finland, Helsingfors 1948
Nimimerkillä *isoäiti*:
* *Elämän oppilaana*. Otava 1933, 2. painos 1938, 3. painos 1949
* *Isoäiti, kerro minulle Jeesuksesta*. Otava 1935, 2. painos 1939
* *Opintovelat, aikaiset avioliitot ja nuorten perheiden rahatalous : Isoäiti keskustelee*. Suomen naisten kansallisliiton siveellisyyskomitean julkaisu n:o 14. Helsinki 1938
* *Takaisin kotiin : kotionnen edellytyksiä*. Otava 1938
* *Ulos elämään : kirja nuorille tytöille*. Otava 1940, 2. painos 1941, 3. painos 1944
* *Perhe*. Otava 1942
* *Isoäidin elämänohjeita* ; toimittanut Alexandra Bergholm. Kokoelma 1930- ja 1940-luvulla Kotilieden 'Isoäidin kirjeenvaihto' -palstalla ilmestyneistä kirjeistä. WSOY 1996

## Suomennoksia
* Rudolph Stratz : *Rikkaita ja köyhiä*. Otava 1922
* Rudolph Stratz : *Vogelödin linnan salaisuus* : romaani. Otava 1924 

## Lähteet
* 

### Viitteet

## Aiheesta muualla
* Katri Bergholmin elämäkerta Kansallsibiografiassa
* YLE Areena arkisto : Professorinrouva Katri Bergholm täyttää 70 vuotta, Leo Mellerin toimittama radio-ohjelma vuodelta 1948
Pictures of Matchstick Men

**Pictures of Matchstick Men** oli Status Quon ensimmäinen single. 
Yhtyeen neljä aikaisempaa levytystä oli tehty  eri nimen alla. Kappale julkaistiin Englannissa marraskuussa 1967. Se sai hyvän vastaanoton ja nousi kymmenen myydyimmän singlen joukkoon kotimaansa lisäksi myös Kanadassa. Yhdysvalloissa laulu jäi heidän ainoaksi hitikseen.  Kappale edusti tyylillisesti psykedeelistä rockia, jossa oli havaittavissa myöhemmin suosioon nousseen purukumipopin aineksia. Seuraava single "Black Veils of Melancholy" ei menestynyt, vaan sai osakseen maailmanlaajuista kritiikkiä koska muistutti liian paljon edeltäjäänsä.

## Lähteet
Anke Angela

**Anke Angela** on Klaus-Dieter Oelze Shiffahrtsin rahtilaiva, jonka haltijana on Gibraltarille rekisteröity Echoship ApS. Alus on valmistunut 1984 nimellä *Claudia-Isabel*

## Valmistus
Asselilainen K. Braack GmbH & Co. KG tilasi aluksen Hampurista operoivalle Braack Schiffarts KG varustamolleen Schiffswerft Hugo Petersiltä Wewelsflethistä. Sen köli laskettiin 28. toukokuuta 1984 telakkanumerolla 598 ja alus laskettiin vesille vielä samana vuonna 30. syyskuuta. Alus valmistui 1. marraskuuta.

## Palvelus
*Claudia-Isabell* myytiin hampurilaiselle Klaus Dieter Oelze KG:lle. Alus sai joulukuussa 1997 nimen *Anke-Angela* ja se rekisteröitiin Antigua ja Barbudalle. Se siirrettiin tammikuussa 2005 Gibraltarille.

Laiva ajoi karille Itämerellä Kalmarinsalmessa 10. tammikuuta 2012. Kapteenia ja perämiestä epäillään ruorijuopumuksesta.

## Lähteet
Breugnon

**Breugnon** on Ranskan kunta Burgundi-Franche-Comtén alueella Nièvren departementissa. Se sijaitsee departementin pohjoisosassa Clamecyn lounaispuolella. Kunnassa on arviolta 177 asukasta (vuonna 2014) ja sen pinta-ala on 13,35 neliökilometriä.

## Lähteet

## Aiheesta muualla
Kadonneen aarteen metsästys

**Kadonneen aarteen metsästys** on rap-artisti Aztran kolmas albumi, joka julkaistiin omakustanteena 29. helmikuuta 2012. Albumin kappaleesta "Syssymmäl" julkaistiin musiikkivideo lokakuussa 2011. Hip hop -sivusto Redrum-187 tarjosi kappaleen "Jää" ilmaisladattavaksi sivuillaan 22. helmikuuta 2012. "Jää" -kappaleesta julkaistiin huhtikuussa 2012 myös RPK:n tekemä remixversio nimellä "Jää (sulaa RPK remix)".

## Kappaleet
# Tuulen havinaa (mukana Julma-Henri)
# Mitäs siin sit teet
# Aamu
# Hetki on täs (mukana Anttti)
# Syssymmäl (mukana Anttti)
# Yössä (mukana Jontti)
# Sarjakuva
# Trippaa
# Jää (mukana RPK)
# Palvoo aurinkoo
# Kristallii

## Biitit
* Aztra: 1, 2, 3, 5, 6, 7, 8, 9, 10
* Evill: 4
* Principle: 11

## Arvostelut
* Nyt.fi: 
* Redrum-187: 
* Tuoreet Platat: 

## Lähteet

## Aiheesta muualla
* Aztran haastattelu Redrum-187 -sivustolla
* "Jää" ladattavissa Redrum-187 -sivustolla
Rikkasoljo

**Rikkasoljo** (*Commelina communis*) on soljokasvehin (*Commelinaceae*) kuuluva yksivuotinen ruoho, jonka alkuperäinen elinalue on Aasiassa.

## Ulkonäkö
Rikkasoljo kasvaa 10–40 senttimetriä korkeaksi. Sen kukintona on viuhko. Kukan värikkäistä sisäkehälehdistä kaksi on sinistä ja yksi valkoinen. Hedelmänä on kota.

## Rikkasoljo Suomessa
Suomessa rikkasoljo on hyvin harvinainen satunnaiskasvi, jota on tavattu muun muassa kaatopaikoilta.

## Lähteet

## Aiheesta muualla
* Kasviatlas 2022: Rikkasoljon levinneisyys Suomessa.
* Suomen Lajitietokeskus: Rikkasoljo (''Commelina communis'')
* ITIS: ''Commelina communis'' 
* United States Department of Agriculture (USDA): ''Commelina communis'' 
* Flora of China: ''Commelina communis'' 
* Centre for Agriculture and Biosciences International (CABI): ''Commelina communis'' (common dayflower)
Alarik (nimi)

**Alarik** on muinaisgermaanista alkuperää oleva miehen etunimi, joka merkitsee *kaikki valta*, kaikkea hallitseva''..  

Suomessa nimi Alarik on 1900-luvun alusta vuoden 2019 loppuun mennessä annettu 5&nbsp;906 miehelle. Nimeä ei ole suomenkielisessä kalenterissa, mutta suomenruotsalaisen kalenterin mukaan Alarikin nimipäivä on 24. toukokuuta. 

Alarik on myös hip hop -artisti Joonas Saartamon käyttämä taiteilijanimi.

## Tunnettuja Alarikeja

* Alarik, visigoottien kuningas noin 400–410
* Alarik II, visigoottien kuningas 485–507
* Alarik Achrén (1854–1932), suomalainen lääkäri ja valtiopäivämies
* Alarik Ahlström (1882–1961), suomalainen insinööri ja Pietarsaaren kaupunginjohtaja
* Alarik Böök (1860–1936), suomalainen näyttelijä, piirustuksenopettaja ja taidemaalari
* Alarik "Teppa" Gummerus (1879–1933), suomalainen insinööri ja matkakirjailija
* Alarik Hasselblatt (1847–1905), suomalainen hovioikeuden asessori, pormestari ja valtiopäivämies
* Alarik Hernberg (1869–1941), suomalainen siviilioikeuden apulaisprofessori
* Alarik Häggblom (1914–1995), ahvenanmaalainen poliitikko ja maaneuvos
* Alarik Korhonen (1877–1925), suomalainen näyttelijä ja näytelmäkirjailija
* Alarik Lehtonen (1921–1972), suomalainen kirjailija
* Alarik (Ali) Munsterhjelm (1873–1944), suomalainen taidemaalari
* Alarik Nystén  (1875–1936), suomalainen pankinjohtaja
* Alarik Repo (s. 1951), suomalainen muusikko ja kulttuurivirkamies
* Alarik Tawaststjerna (1873–1922), suomalainen arkkitehti
* Alarik Uggla (1860–1908), suomalainen oopperalaulaja ja kuoronjohtaja
* Alarik Valamo (s. 1985), suomalainen rumpali

## Lähteet
Bukarestin metro

**Bukarestin metro** () on metrojärjestelmä Bukarestissa, Romanian pääkaupungissa. Järjestelmä koostuu neljästä metrolinjasta, joiden kokonaispituus on noin 70 kilometriä. Metroasemia on 51. Metroa käytti noin puoli miljoonaa ihmistä päivittäin vuonna 2010.


Tiedosto:Metro București.svg|Linjakartta
Tiedosto:RO B Bombardier train inside.jpg|Bombardierin valmistama Movia 346 -mallin metrovaunu sisältä.
Tiedosto:Titan metro station 1.jpg|Titanin metroasema
Tiedosto:Dristor 2.JPG|Dristorin metroasema


## Lähteet
Arleuf

**Arleuf** on kunta Nièvren departementissa Burgundin hallintoalueella Keski-Ranskassa. Kunnassa oli vuonna 2008 792 asukasta. Kunnan pinta-ala on noin 60 neliökilometriä.

## Lähteet

#http://www.insee.fr/fr/methodes/nomenclatures/cog/fichecommunale.asp?codedep=58&codecom=010

## Aiheesta muualla
James Small

**James Small** (1730 tai n. 1740 Dalkeith, Midlothian – 1793) oli skotlantilainen keksijä, joka kehitti ensimmäisen rautasiipisen kääntöauran. Hän julkaisi aurasta tutkielman vuonna 1784, joka oli oikeastaan valmistusohjeet. Small oli valmistanut näitä auroja aikaisemmin, ainakin jo 1764. 

Kun Small aloitti paikallisena puuseppänä ja auran tekijänä korjaajana, ei aura ollut muuttunut keskiajan jälkeen juurikaan. Maat kynnettiin puisella auralla hevosten tai härkien vetämänä. Hevosia tai härkiä saattoi olla 4 ja niiden ohjastamiseen tarvittiin avustaja.
 
Kunnianhimoisena auraseppänä Small hakeutui vuonna 1758 Doncasteriin mekaanikoksi ja tutustui "Rotherham"-tyyppiseen auraan, joka oli ensimmäinen kaupallisesti menestynyt tehdasvalmisteinen ja rautakärkinen aura. Palattuaan vuonna 1764 hän oli yhteydessä John Rentoniin, joka oli vihkiytynyt edistämään maanviljelyn kehitystä. Renton antoi Smallille lainaa ja apulaisia. Aluksi Small tutki muotintekemistä ja etsi auralla parasta muotoa, jolla maa kääntyisi pienimmällä voimalla. Ehkä tärkeintä hänen työssään oli luopuminen kokonaan puusta ja täysmetallisen rakenteen kehittäminen. Aura valettiin vastikään avatulla Carronin ruukilla lähellä Falkirkiä.   

Smallin auralla pystyi yksi mies kääntämään peltoa kahdella hevosella. Tämä aura on keksintö on nykyistenkin aurojen malli. Small ei patentoinut keksintöään ja auran idea kopioitiin nopeasti eteenpäin.

## Lähteet

## Aiheesta muualla
*
Kulkuri ja joutsen (kappale)

**Kulkuri ja joutsen** on Tapio Rautavaaran tunnetuksi tekemä kappale. Se on käännös ruotsalaisen Lasse Dahlquistin kappaleesta "Lite grann från ovan". Ruotsiksi sen on levyttänyt Edvard Persson. Suomenkielisen tekstin on tehnyt Reino Helismaa. Suomennos ei ole suora käännös, vaikka molemmat versiot kertovatkin linnun lennosta korkealla. Rautavaara levytti laulun kahdesti, 1950 ja 1965. Kummankin version sovitti Toivo Kärki. Vuoden 1950 levytyksessä Rautavaaraa säestää Kärjen johtama Rytmi-orkesteri, kun taas vuoden 1965 versiossa on pelkistetympi kitarasäestys (Heikki Laurila ja Raimo Sarkio). Vuoden 1950 levytyksen kääntöpuolella on Reino Helismaan laulelma *[[Rakovalkealla]]*.

*Helsingin Sanomat* pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Kulkuri ja joutsen” oli yksi 35:stä eniten mainintoja saaneesta.

## Lähteet
New World Center

**New World Center** on Miami Beachissä Floridassa sijaitseva konserttitalo. Konserttitalo avattiin tammikuussa 2011 ja sen suunnitteli arkkitehti Frank Gehry. Konserttitalo on 756-paikkainen ja sen rakennuskustannukset olivat 121 miljoonaa euroa.

Konserttitalon erikoisuutena on sen ulkoseinälle heijastettavat puistokonsertit. Niissä 650 neliömetrin seinälle heijastetaan neljällä projektorilla saumaton HD-kuva ja konserttitalon puistoon sijoitetuista 167 kovaäänisestä saadaan erinomainen äänentoisto.

## Lähteet
Friend

**Friend** on ystävää tarkoittava englannin kielen sana, joka esiintyy myös seuraavissa merkityksissä:

## Henkilöitä

* Richard Friend (s. 1953), brittiläinen fyysikko, OLED:ien kehittäjä
* Rob Friend (s. 1981), kanadalainen jääkiekkoilija
* Rupert Friend (s. 1981), englantilainen näyttelijä

## Paikkoja

* Friend, kylä Kansasissa, Yhdysvalloissa
* Friend, kaupunki Nebraskassa, Yhdysvalloissa
* Friend, kunnallishallinnoton alue Oregonissa, Yhdysvalloissa

## Kirjallisuudessa

* The Friend, kveekareiden julkaisema brittiläinen lehti
* ''The Friend'', mormonilastenlehti
* ''Friend'', Diana Henstellin kirjoittama romaani, romaanista tehty elokuvasovitus *[[Kauhu asuu naapurissa]]* (1986)

## Musiikissa

* ''Friend'', albumi yhtyeeltä S.E.S.
* ''Friend'' (EP), yhtyeeltä Grizzly Bear
* "Friend", kappale artistilta Ayumi Hamasaki, singlen "Poker Face" B-puolelta

## Katso myös

* Friends
Kansanlauluja 1

**Kansanlauluja 1** on Tapio Rautavaaran vuonna 1966 julkaistu kolmas studioalbumi. Sitä on kehuttu varsin onnistuneeksi levyksi, sekä tulkinnallisesti että Toivo Kärjen tekemiltä sovituksiltaan. Säestävässä yhtyeessä soittavat Pauli Granfelt ja Erkki Inkinen (viulu), Emil Karppinen (sello), Mario Sgobba (klarinetti), Kari Tikka (englannintorvi), Mikko Hynninen (käyrätorvi) ja Heikki Laurila (kitara). Suurta myyntimenestystä albumista ei kuitenkaan tullut, koska Rautavaaran musiikki oli jo jäämässä 1960-luvulla syntyneiden uusien musiikkilajien varjoon.

Vaikka levylle annettiin järjestysnumero 1, kakkososaa ei koskaan julkaistu. Rautavaaran seuraava albumi *[[Tapsa laulaa ja laulattaa]]* (1967), on kuitenkin samantyylinen kuin edeltäjänsä.

## Kappaleet
Kaikki kappaleet kansanlauluja, ellei muutoin mainittu.
;A-puoli
#
#
#
#
#
#
#
#
#
;B-puoli
#
#
#
#
#
#
#
#

## Lähteet
*Kansanlauluja 1 Suomen äänitearkisto.
*Erola, Lasse: *Tapsa - Tapio Rautavaaran elämä*. Porvoo ; Helsinki: Helsinki-kirjat 2012. 

### Viitteet
Hamlet (vuoden 1990 elokuva)

**Hamlet** on vuonna 1990 ensi-iltansa saanut historiallinen draamaelokuva, jonka on ohjannut Franco Zeffirelli. Elokuva perustuu William Shakespearen näytelmään *[[Hamlet]]*. Elokuvassa näyttelevät muun muassa Mel Gibson, Glenn Close, Alan Bates, Paul Scofield, Ian Holm ja Helena Bonham Carter. 

## Näyttelijät

## Tuotanto

Doverin linna on elokuvassa Hamletin suvun linna Elsinore Castle, ja sen voi nähdä esimerkiksi kohtauksessa jossa Hamlet keskustelee isänsä haamun kanssa.

## Vastaanotto
Chicago Sun-Times -sanomalehden pitkäaikainen elokuvakriitikko Roger Ebert antoi arvostelussaan elokuvalle kolme ja puoli tähteä neljästä. Hän kehui Mel Gibsonin esitystä nimiroolissa ja arvioi näyttelijän roolityön älykkääksi ja vahvaksi. 

Elokuva sai parhaan lavastuksen ja parhaan puvustuksen Oscar-ehdokkuuden.

## Katso myös
* *[[Hamlet (vuoden 1948 elokuva)|Hamlet]]* (1948, ohjannut ja pääosassa Laurence Olivier)
* *[[Hamlet (vuoden 1996 elokuva)|Hamlet]]* (1996, ohjannut ja pääosassa Kenneth Branagh)
* Luettelo William Shakespearen näytelmien elokuvasovituksista

## Lähteet

## Aiheesta muualla
* 
*
Anttilan keväthuumaus

**Anttilan keväthuumaus** on Tapio Rautavaaran tunnetuksi tekemä laulu. Se on käännös ruotsalaisen Evert Tauben kappaleesta "Sjösala vals". Suomenkieliset sanat on tehnyt Reino Palmroth nimimerkillä  Palle. Rautavaara levytti laulun kahdesti, 1955 ja 1971.

*Helsingin Sanomat* pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Anttilan keväthuumaus” oli yksi 35:stä eniten mainintoja saaneesta.

Suomalaisten studiomuusikoiden Studio-orkesteri Ummetus levytti kappaleesta huumoriversion ”Buldoggi, turvokki, vuokko ja Minimoog” albumilleen *[[Long Time No Shit]]* (1995).

## Lähteet
Tuopin jäljet

**Tuopin jäljet** on yksi tunnetuimpia Tapio Rautavaaran kappaleita. Sen on säveltänyt ja sovittanut Toivo Kärki ja sanoittaneet Reino Helismaa ja Lullan Helo (jälkimmäinen käytti salanimeään Kari Wilkman). Joulukuussa 1963 julkaistun singlelevyn kääntöpuolella on Rafael Ramstedtin balladi *Rosvo-Roope*, ja molemmat kappaleet on julkaistu Rautavaaran albumilla *[[Tapio Rautavaaran uusimpia laulelmia]]* sekä myöhemmin monilla kokoelmalevyillä.

Laulua on arvosteltu aikanaan alkoholinkäytön ylistyksenä, mutta sanoituksessa on havaittu myöhemmin syvällisempääkin symboliikkaa. 

Kappaleen ovat levyttäneet myös Topi Sorsakoski vuonna 2011 viimeiseksi jääneelle albumilleen *[[Tummansininen sävel]]* sekä Vesku Jokinen & Sundin pojat albumilleen *[[Juuret (Vesku Jokisen albumi)|Juuret]]* vuonna 2012. Cornelis Vreeswijk levytti kappaleen vuonna 1980 ruotsiksi albumilleen *[[En spjutkastares visor]]* nimellä *Stopets spår*.

## Lähteet
Ryan Ochoa

**Ryan Ochoa** (s. 17. toukokuuta 1996) on yhdysvaltalainen näyttelijä. Hänet tunnetaan Lannyn roolista televisiosarjassa *[[Pair of Kings]]*; lisäksi hän on esiintynyt toistuvasti Chuck Chambersin roolissa sarjassa *[[iCarly]]*.

Ochoa on syntynyt San Diegossa, Kaliforniassa, ja hänellä on meksikolaisia juuria. Hän on Raymond ja Robert Ochoan isoveli. Hän pääsi 8-vuotiaana esiintymään kansalliseen Dairy Queenin mainokseen, ja elokuvadebyyttinsä hän teki vuonna 2007 Ryan Zornin roolissa elokuvassa *[[Nostalgia (vuoden 2007 elokuva)|Nostalgia]]*. Hän on esiintynyt myös elokuvissa *[[The Perfect Game]]* (Norberto, 2009) sekä *[[Saiturin joulu (vuoden 2009 elokuva)|Saiturin joulu]]* (Tiny Tim, 2009) ja lisäksi toiminut Rick-hahmon ääninäyttelijänä animaatioelokuvassa *[[Astro Boy (elokuva)|Astro Boy]]*.

## Aiheesta muualla
*
Shenzhen-Bao’anin kansainvälinen lentoasema

**Shenzhen-Bao’anin kansainvälinen lentoasema** ()  on kansainvälinen lentoasema Shenzhenin kaupungin lähistöllä Guangdongin maakunnassa Kiinassa. Muun muassa Shenzhen Airlines, Jade Cargo International ja UPS Airlines operoivat lentoaseman kautta merkittävän osan lennoistaan.

Lentoasemalla oli kolme terminaalia – A, B ja D – joista kaksi ensimmäistä oli varattu kotimaan lennoille ja viimeinen ulkomaan lennoille. Niiden tilalle avattiin vuonna 2013 uusi terminaali 3, jolla on kapasiteettia 45 miljoonalle matkustajalle vuodessa.

Lentoaseman kautta kulki yli 45,6 miljoonaa matkustajaa vuonna 2017. Matkustajamäärällä mitattuna se oli Kiinan viidenneksi vilkkain lentoasema.

## Lähteet

## Aiheesta muualla

* Lentoaseman viralliset sivut
Kalastajanlinnake

**Kalastajanlinnake** on vanhan kaupunginmuurin päälle tehty rakennelma ja tunnettu näköalapaikka Budapestissa, Budan Linnavuorella. Kalastajanlinnake ja sen vieressä oleva Matiaksenkirkko ovat Linnavuoren suosituimpia nähtävyyksiä. Linnakkeesta on hyvä näköala Tonavan rantaan ja Pestin puolelle.

Kalastajanlinnakkeen on suunnitellut Frigyes Schulek, joka vastasi myös Matiaksenkirkon uudelleen rakentamisesta, ja se rakennettiin vuosina 1895–1902. Linnake on tyyliltään lähinnä uusromantiikkaa tai uusgotiikkaa. Se on rakennettu valkoisesta kivestä ja siinä on paljon torneja, käytäviä, portaita ja parvekkeita. Seitsemän tornia edustavat seitsemää unkarilaista heimoa, jotka tulivat maahan päällikköjensä johdolla vuonna 896. Linnakkeen edessä on Tapani Pyhän ratsastajapatsas.    

Kalastajanlinnake on saanut nimensä kalastajien killasta, jonka tehtävänä oli keskiajalla puolustaa nykyisen linnakkeen paikalla olevaa kaupunginmuurin osaa. Paikalla oli myös kalatori. Linnaketta ei ole kuitenkaan koskaan käytetty sotilaallisiin tarkoituksiin, vaan se on rakennettu lähinnä koristeeksi.

## Lähteet
* http://www.aviewoncities.com/budapest/fishermansbastion.htm
* http://www.budapestinfo.org/fishermens.html
* http://english.budapest.hu/engine.aspx?page=sightseeing
Stefanie Scott

**Stefanie Noelle Scott** (s. 6. joulukuuta 1996, Chicago, Illinois, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Lexi Reedin roolista Disney Channelin tilannekomediasta *[[A.N.T. – Aikaistetut nuoret taiturit]]* ja Dana Tresslerinä elokuvassa *[[Flipped]]*.

## Yksityiselämä
Scott syntyi Chicagossa, josta hän muutti perheineen Floridan Indialanticiin. Hänellä on kaksi vanhempaa veljeä, Troy ja Trent. Scott kävi koulua Holy Trinity Episcopal Academyssä, kunnes siirtyi kotikouluun vuonna 2010. 

## Ura
Vuonna 2008 Scott sai ensimmäisen roolinsa esittämällä Katiea kokoperheen elokuvassa *[[Beethoven’s Big Break]]*. Seuraavana vuonna hän sai suuremman roolin Rob Reinerin ohjaamasta *Flipped*-elokuvasta, joka toi hänelle Young Artist -palkinnon. Scott antoi äänensä Emmalle The Walt Disney Companyn lastensarjassa *[[Erikoisagentti Oso]]*.

Scott esitti Natalie Portmanin esittämän Emma-hahmon nuorta versiota romanttisessa komediassa *[[Näin ystävien kesken]]* (2011). Sitten hän sai suuren roolin Disneyn *A.N.T. Farm*-sarjasta Lexi Reedinä. Scott on vieraillut sarjoissa kuten *[[Sons of Tucson]]*, *[[Chuck (televisiosarja)|Chuck]]*, *[[Kova laki: Erikoisyksikkö]]* ja *[[Jessie]]*.

Vuonna 2009 Scott julkaisi EP:n *New Girl in Town*. Hän on lisäksi julkaissut viisi singleä.

## Filmografia

## Diskografia

**EP:t**
* 2009: New Girl in Town

**Singlet**
* 2008: "Break the Floor"
* 2008: "Shoulda Woulda Coulda"
* 2011: "Girl I Used to Know"
* 2012: "FYI"
* 2014: "I Don't Wanna Let You Go"

## Palkinnot

## Lähteet

## Aiheesta muualla

* Viralliset sivut 
* 
*
Reissumies (Tapio Rautavaaran albumi)

**Reissumies** on Tapio Rautavaaran levytyksistä koottu neljän LP-levyn kansio, joka julkaistiin vuonna 1981. Sen julkaisi *[[Valitut Palat]]*. Vuonna 1992 kokoelma oli myynyt niin paljon, että siitä myönnettiin kultalevy.

## Kappaleet
### Levy 1 – Reppu ja reissumies
#### A-puoli
* Reppu ja reissumies 
* Menen enkä meinaa
* Poika oli Pohjan Torniosta
* Talvella Tailkkalan markkinoilla
* Kulkurin valssi
* Jätkän lauantai
#### B-puoli
* Pelimannin penkillä
* On aivan sama
*Ralli
* Huutolaispojan laulu
* Joensuun Elli
* Kulkuripoika
* Souvaripoikia

### Levy 2 – Lauluni aiheet
#### A-puoli
* Lauluni aiheet
* Karjalan kaunis Kerttu
*Yölinjalla
* Korttipakka
* Viimeinen vossikka
* Ontuva Eriksson
#### B-puoli
*Vanhan jermun purnaus
*Tuopin jäljet
*Vangin laulu
*Päivänsäde ja menninkäinen
*En päivääkään vaihtaisi pois
*Kulkurin iltatähti
### Levy 3 – Rakovalkealla
#### A-puoli
*Rakovalkealla
* Neljän tuulen tiellä
* Inarinjärvi
* Pohjolan yö
* Laulu Dneprille
* Lapin jenkka
* Emma
#### B-puoli
* Reissumies ja kissa
* Iltalaulu tukkikämpällä
* Vain merimies voi tietää
* Kulkurin kaiho
* Peltoniemen Hintriikan surumarssi
* Sininen uni
### Levy 4 – Isoisän olkihattu
#### A-puoli
* Isoisän olkihattu
* Lentävä hollantilainen
* Laulajan ystävä
*Anttilan keväthuumaus
* Tuo aika toukokuun
*Kulkuriveljeni Jan
#### B-puoli
* Linnunrata
* Juokse sinä humma
* Ruusuja lurjukselta
* Kulkuri ja joutsen
* Laivat puuta, miehet rautaa
* Häävalssi

## Lähteet
The Trial of Henry Kissinger

**The Trial of Henry Kissinger** on Christopher Hitchensin vuonna 2001 ilmestynyt kirja Yhdysvaltojen ulkopolitiikan vaikuttajan Henry Kissingerin väitetyistä sotarikoksista.  

## Lähteet

## Aiheesta muualla
* Erkki Tuomioja: Kissinger oikeuteen? Syyskuu 2001.
Saloisten lukio

**Saloisten lukio** oli vuosina 1964–1995 toiminut lukio, joka toimi silloisessa Saloisten kunnassa ja vuoden 1973 alusta lukien Raahen kaupungissa.  

## Historiaa
Alkujaan lukion virallinen nimi oli *Saloisten yhteislukio*. Lukion synnyn takana oli Rautaruukki Oy:n terästehtaan perustaminen. Jo sitä ennen Raahen yhteislyseoon hyväksytyistä uusista oppilaista kolmannes ei mahtunut kouluun. Saloisten kunnanhallitus ennakoi oppikouluun pyrkivien määrän kasvavan tehtaan käynnistyttyä ja antoi syksyllä 1961 kansanedustaja Antti Kinnusen tehtäväksi tunnustella Kouluhallituksessa, olisiko mahdollista saada kuntaan valtion oppikoulu. Kinnusen myönteisen raportin ja lisäneuvotteluiden jälkeen kunnanvaltuusto oikeutti lokakuussa 1962 kunnanhallituksen lähettämään Kouluhallitukselle asiasta anomuksen, jonka liitteeksi saatiin Rautaruukki Oy:ltä Helge Haaviston johdolla työstetty puoltava lausunto. Koulutiloiksi ehdotettiin Saloisten vanhaa kansakoulua. 

Koulun perustaminen eteni joutuisasti, kun valtion vuoden 1964 budjettiin saatiin varten määrärahat. Toukokuussa 1964 Saloisten yhteislukiosta annettiin perustamisasetus.

Vuonna 1971 saatiin uuteen koulurakennukseen valtion budjettirahaa, mutta pääurakoitsijan konkurssin takia uusiin koulutiloihin päästiin muuttamaan vasta kevätlukukauden 1973 alussa. Saloisten yhteislyseo oli viimeinen valtion rakentama koulu Suomessa. Vuonna 1974 koulurakennuksen yhteyteen rakennettiin Oravan yläaste, jonka jälkeen lukion nimi vaihtui Saloisten lukioksi. 

Rautaruukki teki yhteistyötä lukion kanssa, muun muassa järjestämällä lukiolaisille metallintekokursseja.

Vuonna 1995 Saloisten lukio yhdistyi Raahen Merikadulla toimivan Raahen lukion kanssa.

## Koulun rehtorit
* Reino Rantanen, 1974–1995

## Lähteet
Mikael Andersson (näyttelijä)

**Mikael Andersson** (s. 20. kesäkuuta 1960) on suomalainen näyttelijä. Hänet muistetaan erityisesti televisiosarjasta *[[Metsolat]]*, jossa hän näytteli Stigiä. Lisäksi Andersson näytteli Carl Mestertonin toisessa menestyssarjassa *[[Hovimäki|Hovimäessä]]* asessori Sundeliusta. Näiden lisäksi Andersson on tehnyt pienempiä roolisuorituksia elokuvissa.

Hänet on palkittu Suomen Näyttelijäliiton kultaisella taiteilijamerkillä.

## Filmografia
* *[[Raseri]]* (elokuva, 1989)
* *[[Metsolat]]* (televisiosarja, 1993–1995)
* *[[Tuliportaat]]* (televisiosarja, 1998)
* *[[Hovimäki]]* (televisiosarja, 1999–2000)
* *[[Kotikatu]]* (televisiosarja, 2001)
* *[[Pelistä pois]]* (elokuva, 2002)
* *[[Myrsky (vuoden 2008 elokuva)|Myrsky]]* (elokuva, 2008)
* *[[Kohtuuttomuuksia]]* (televisiosarja, 2016)
* *[[Karkurit (televisiosarja)|Karkurit]]* (televisiosarja, 2021)
* *[[Syke (televisiosarja)|Syke]]* (televisiosarja, 2023)

## Lähteet

## Aiheesta muualla
*
Hitch-22

**Hitch-22. A Memoir** on toimittaja ja esseisti Christopher Hitchensin vuonna 2010 ilmestynyt muistelmateos.

Kirjan nimi viittaa käsitteeseen *Catch-22*, jossa ongelman ainoan ratkaisun estää ongelma itse. Käsite tunnetaan Joseph Hellerin romaanin *[[Me sotasankarit]]* alkukielisenä nimenä. Hitchens kirjoittaa reportaasimatkoistaan maailman konfliktialueille sekä tuntemistaan ihmisistä. Kirjailija Salman Rushdieta käsittelevässä luvussa Hitchens esittää syytöksen niitä länsimaisia piirejä vastaan, jotka ajatollah Khomeinin antaman murhakäskyn jälkeen ”ymmärsivät” fundamentalisteja. 

## Vastaanotto

*[[Helsingin Sanomat|Helsingin Sanomien]]* Aki-Petteri Lehtisen mukaan Hitchensin tekstissä vakuuttaa lukeneisuuden ja loisteliaan kirjoittamisen lisäksi kokemus maailman kriisialueilta ja politiikan huipulta. Hitchensin reportaaseissa pääsevät useimmiten ääneen paikalliset väkivallan uhrit itse. 

## Lähteet
No One Left to Lie to

**No One Left to Lie to: The Values of the Worst Family** on Christopher Hitchensin vuonna 2000 ilmestynyt kirja Bill Clintonista ja Hillary Clintonista.  

## Lähteet

## Aiheesta muualla
* Erkki Tuomioja: Kuka kaipaa Clintoneita? Toukokuu 2004 .
Dream On

**Dream On** voi viitata:
* ''Dream On'', yhdysvaltalainen televisiosarja

## Musiikki
* ”Dream On”, Uriah Heepin kappale (1995)
* ”Dream On”, Noel Gallagher’s High Flying Birdsin kappale (2012)
* ”Dream On (An Indian Lullaby)”, vuonna 1922 julkaistu kappale
* ”Dream On”, Aerosmithin kappale (1973)
* ”Dream On”, The Oak Ridge Boysin kappale (1979)
* ”Dream On”, Depeche Moden kappale (2001)
* ”Dream On”, Christian Falkin kappale (2008)
* ”Dream On”, Naoya Uratan kappale (2010)
* ”Dream On”, Noel Gallagherin kappale (2011)
* ”Dream On”, vuonna 1982 julkaistu kappale Nazarethin albumilta *[[2XS]]*
* ”Dream On”, vuonna 1978 julkaistu kappale Sweetin albumilta *[[Level Headed]]*
* ”Dream On”, vuonna 1974 julkaistu kappale Righteous Brothersilta
* ”Dream On”, vuonna 1991 julkaistu kappale Praiselta
Magyar Nemzet

**Magyar Nemzet** (’Unkarin kansakunta’) on Budapestissä ilmestyvä unkarilainen sanomalehti. Se ilmestyy päivittäin ja on Unkarin toiseksi suurin sanomalehti.

## Historia

### Vuosina 1938–2018
*Magyar Nemzet* perustettiin vuonna 1938 maltillisena konservatiivilehtenä, joka vastusti kansallissosialismia. Se kiellettiin kuitenkin 1944. Kylmän sodan aikana lehdestä tehtiin ns. Isänmaallisen kansanrintaman *(Hazafias Népfront)* eli kommunistipuolueen ympärillä toimivan laajemman tausta- ja vaalijärjestön äänitorvi. Sille myönnettiin jonkin verran toiminnanvapautta, jotta hallitus pystyi pitämään suhteet kunnossa kommunismia vastustaneisiin intellektuelleihin. 

Vuosina 1988–1989 *Magyar Nemzet* esitti merkittävää osaa järjestelmänvaihdoksessa. Uudessa Unkarin tasavallassa lehti tunnettiin maltillisen konservatiivisena, etenkin älymystöä puhuttelevana päivälehtenä. Sen linja siirtyi kuitenkin radikaalimman oikeistolaiseksi, kun siihen liitettiin vuonna 2000 toinen päivittäinen oikeistolehti, *Új Magyarország* (’Uusi Unkari’). Samalla lehti siirtyi Fidesz-puoluetta lähellä olevien mediayhtiöiden hallintaan.

Helmikuussa 2015 *Magyar Nemzet*iä hallinnut suurliikemies, Fidesz-puolueen talous- ja mediavaikuttaja Lajos Simicska rikkoi julkisesti välinsä Fideszin johtajan, vanhan ystävänsä Viktor Orbánin kanssa. *Magyar Nemzet*in päätoimittaja Gábor Liszkay ilmoitti ”omantunnon syistä” eroavansa lehden palveluksesta. Tämän jälkeen *Magyar Nemzet* ilmestyi jonkin aikaa poliittisesti konservatiivisena mutta riippumattomana lehtenä, joka harjoitti myös tutkivaa journalismia ja arvosteli hallitusta. Vuonna 2018 Fidesz-puolueen jälleen voitettua vaalit Simicska päätti lopettaa lehden, ja sen oikeudet siirtyivät hallitusta lähellä olevalle Mediaworks Hungary Zrt. -yhtiölle.

### Uusi Magyar Nemzet (2019–)
Entisen *Magyar Nemzet*in tekijöistä osa perusti uuden riippumattoman lehden ja uutissivuston *[[Magyar Hang]]* (’Unkarilainen ääni’). Hallituksen äänenkannattajaksi Simicskan ja Orbánin välirikon jälkeen perustettu, Gábor Liszkayn päätoimittama *[[Magyar Idők]]* (’Unkarilaiset ajat’) puolestaan otti 6. helmikuuta 2019 (Simicskan ja Orbánin välirikon 4. vuosipäivänä) käyttöönsä *Magyar Nemzet* -lehden nimen, logon ja graafisen ilmeen. *Magyar Idők* -lehden viimeisessä numerossa ilmoitettiin, että nimenmuutos ei vaikuta lehden linjaan, sisältöön eikä julkaisijaan. Uutta *Magyar Nemzet*iä on arvosteltu hallituksen propagandalehdeksi.

## Lähteet
Koripallon miesten SM-sarjakausi 1973–1974

**Kausi 1973–1974** oli 34. kausi, jolloin pelattiin koripallon miesten Suomen mestaruudesta. Mestaruuden voitti Playboys. Ensimmäisen kerran kauden päätteeksi pelattiin neljän parhaan joukkueen kesken play off -ottelut. 

## Runkosarja

Mestaruussarjaan nousivat Torpan Pojat ja Karkkilan Urheilijat.

## Pudotuspelit

### Välierät

### Pronssiottelut

### Loppuottelut

## Lähteet
*
* Urheilumme kasvot 8

### Viitteet
Ginkgo adiantoides

**Ginkgo adiantoides** on neidonhiuspuiden (*Ginkgo*) sukuun kuuluva sukupuuttoon kuollut, fossiilista kuvattu paljassiemeninen kasvilaji. Tuntomerkeiltään se muistuttaa paljon lähilajiaan neidonhiuspuuta (*Ginkgo biloba*), josta se on erkaantunut paleogeenikaudella 56 miljoonaa vuotta sitten. *Ginkgo adiantoides* oli pohjoisella pallonpuolella laajalle levinnyt laji, joka hävisi lopullisesti Euroopasta 2,5 miljoonaa vuotta sitten.

## Lähteet
Koripallon miesten SM-sarjakausi 1972–1973

**Kausi 1972–1973** oli 33. kausi, jolloin pelattiin koripallon miesten Suomen mestaruudesta. Mestaruuden voitti Turun NMKY. Kauden päätteeksi pelattiin neljän parhaan joukkueen loppusarja, johon lähdettiin runkosarjan pisteistä. Loppusarja ei tuonut muutoksia runkosarjan sijoituksiin.

Kausi 1972–1973 oli ensimmäinen, jolloin ulkomaalaiset pelaajat saivat pelata SM-sarjassa. Sarjan ensimmäiset ulkomaalaispelaajat olivat Tarmon turkkilainen mutta suomalaissyntyinen Fikret Ahsen-Böre sekä yhdysvaltalaiset Hongan Greg Douglas, TuNMKY:n Donald Crenshaw ja HNMKY:n Matt Gant.

## Runkosarja

Kaksi viimeistä putosi sarjasta. Mestaruussarjaan nousivat Peli-Karhut, Karhula ja Hyvinkään Tahko.

## Loppusarja

## Lähteet
* Urheilumme kasvot 8

### Viitteet
Koripallon miesten SM-sarjakausi 1971–1972

**Koripallon miesten SM-sarjakausi 1971–1972** oli 32. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti viidennen peräkkäisen Suomen mestaruuden.

## Runkosarja

Kaksi viimeistä putosi ja tilalle nousivat Playboys ja Turun NMKY.

## Lähteet
* Mitä-Missä-Milloin 1973
Takao Sakurai

**Takao Sakurai** (, 25. syyskuuta 1941 Sawara, Chiban prefektuuri – 10. tammikuuta 2012 Tokio) oli japanilainen nyrkkeilijä ja olympiavoittaja.

Sakurai voitti 54 kilogramman painoluokassa olympiakultaa Tokiossa 1964. Loppuottelussa hän tyrmäsi eteläkorealaisen Jeong Sin-jon toisessa erässä ajassa 1.18.

Ammattilaisnyrkkeilijänä Sakurai voitti otteluistaan 30 ja hävisi kaksi. Hän kuoli ruokatorven syöpään 70-vuotiaana 10. tammikuuta 2012.

## Lähteet
* Takao Sakurai Biography and Olympic Results  Olympics at Sports-Reference.com 

### Viitteet
Trä

**Trä** on Hedningarnan kolmas studioalbumi, joka julkaistiin 13. syyskyyta 1994. Tyyliltään se on modernia kansanmusiikkia, jossa on myös rock- ja elektronisia vaikutteita.

## Kappaleet
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Albumi Discogs-sivustolla
Laatokka (täsmennyssivu)

**Laatokka** tarkoittaa muun muassa seuraavia:

*Laatokka, järvi Venäjän Karjalassa
*Laatokka, Viipurin Lauluveikkojen studiolevy
**Laatokka*, Sulho Rannan sävellysteos vuodelta 1946. Voitti Viipurin Lauluveikot -mieskuoron sävellyskilpailun II palkinnon.
* ''Laatokka'', alkujaan Sortavalassa vuodesta 1881 lähtien ilmestynyt sanomalehti. Vuosina 1914–1917 *Sortavalan Sanomat* ja vuosina 1946–1949 *Sisämaa–Laatokka*.
Koripallon miesten SM-sarjakausi 1978–1979

**Kausi 1978–1979** oli 39. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Playhonka. Turun NMKY voitti hopeaa ja Pantterit pronssia. Runkosarja pelattiin kahdessa lohkossa. Runkosarjan länsilohkon voitti Playhonka ja itälohkon Pantterit.

## Runkosarja
### Sarjataulukko länsilohko

### Sarjataulukko itälohko

Kotkan Työväen Palloilijat nousi suoraan mestaruussarjaan.

## Pudotuspelit

### Loppuottelut

Playhongan joukkue: Erwin Latimer, Jari Mahlamäki, Asser Lindholm, Jarmo Laitinen, Kalevi Sarkalahti, Mikael Salmi, Vesa Sorri, Rainer Lygdman, Martti Sajantila, Kari Kaario ja Juha Lindberg. Valmentajat Kari Liimo ja Jyrki Immonen.

## Karsintaottelut

* Kataja säilytti sarjapaikkansa voitoin 2-0 Peli-Karhuista.
* Helsingin NMKY säilytti sarjapaikkansa voitoin 2-0 Porvoon Tarmosta.
* Ensimmäinen putoaja oli Peli-Karhut, kun se hävisi alempien pudotuspelien 2. kierroksella Porvoon Tarmolle voitoin 1-2. 
* Porvoon Tarmo säilyi voitettuaan otteluvoitoin 2-1 ykkösdivisioonan kakkosen, Forssan Koripojat. 

## Lähteet

* Urheilumme kasvot 11, s.&nbsp;83
* Kataja 1978-1979
ARA Isla de los Estados

**ARA Isla de los Estados** (runkonumero B-8) oli Argentiinan laivaston 3&nbsp;900 tonnin kuljetusalus, joka oli alun perin rahtialus *MV Trans-Bética*. Argentiinan laivasto lunasti 10. joulukuuta 1980 aluksen nimeten sen *ARA Isla de los Estadokseksi*. Britannian kuninkaallisen laivaston tyypin 22 fregatti *[[HMS Alacrity (F174)|HMS Alacrity]]* upotti aluksen 11. toukokuuta 1982 Falklandin sodassa.

## Palvelus
*Isla de los Estados* päällikkönään kapteeni Tulio N. Panigadi lähti 28. maaliskuuta Puerto Deseadosta osallistuakseen operaatio Azuliin eli Falklandin miehitykseen. Se saapui Falklandille 4. huhtikuuta. Alus jäi Falklandeille sijoitettujen joukkojen huoltoalukseksi.

Alus oli 8. toukokuuta Puerto Reyssä *[[ARA Rio Carcaraña]]n* kanssa suojanaan *[[ARA Yehuin]]*, *[[ARA Forrest]]* sekä *[[ARA Monsunen]]*. Saattue joutui 11. toukokuuta ollessaan matkalla Port Howardiin Swan Islandin pohjoispuolella ylläkköön, jossa *Alacrity* ampui viisitoista laukausta 4,5 tuuman pääaseellaan. *Isla de los Estados* räjähti seitsemännen osuman jälkeen, kun rahtina ollut polttoaine syttyi räjäyttäen ammukset. Ainoastaan kaksi mukana olleista kahdestakymmenestäneljästä pelastui viidentoista miehistönjäsenen ja seitsemän sotilaan saadessa surmansa tai kadonneen.

## Lähteet
Budapestin sinfoniaorkesteri

**Budapestin sinfoniaorkesteri** eli **Unkarin radion ja television sinfoniaorkesteri** on unkarilainen sinfoniaorkesteri, jonka kapellimestari Ernst von Dohnányi perusti vuonna 1943. Se tunnetaan unkarilaisten, erityisesti elävien säveltäjien teosten esittäjänä. Orkesterin ylikapellimestareita ovat olleet János Ferencsik (1945), Tibor Polgár (1945–), László Somogyi (1951–), György Lehel (1956–), András Ligeti (1989–) ja Tamás Vásáry (1993–). Muita kuuluisia kapellimestareita, jotka ovat johtaneet orkesteria, ovat muiden muassa Otto Klemperer, Claudio Abbado, Lamberto Gardelli, Antal Doráti, Sir Georg Solti, Sir John Barbirolli ja Leopold Stokowski. Orkesteri on tehnyt kiertueita Euroopassa ja Pohjois-Amerikassa.
## Lähteet
Born to Be Wild 3D

**Born to Be Wild 3D** on vuonna 2011 julkaistu IMAXin tuottama luontodokumentti joka kertoo kahdesta orpoja orangin- ja norsunpoikasia pelastavasta ihmisistä. Elokuvan on ohjannut David Lickley, musiikin on säveltänyt Mark Mothersbaugh ja kertojana toimii Morgan Freeman. Se sai maailmanlaajuisen ensi-iltansa 8. huhtikuuta 2011 225:ssa IMAX-teatterissa. 

Siinä kerrtotaan kahdesta ihmisestä; Daphne Sheldrickistä joka pelasti Keniassa norsunpoikasia joiden emot olivat joutuneet salametsästäjien tappamiksi, ja Biruté Galdikas huolehtii Borneolla orvoista orangin poikasista kunnes ne ovat riittävän vanhoja luontoon palauttamista varten.

## Lähteet

## Aiheesta muualla
* 
*
Heti Világgazdaság

**Heti Világgazdaság** eli **HVG** on unkarilainen talouselämää ja politiikkaa käsittelevä viikkolehti. Sen toimitus on Budapestissa. Osa artikkeleista on luettavissa verkossa – myös englanniksi.

Lehti on perustettu 1979, ja tyyliltään ja sisällöltään se muistuttaa The Economistia. Lehdellä oli suuri merkitys Unkarin poliittisten muutosten aikana 1989, jolloin siinä julkaistiin uusia ajatuksia ja venytettiin sallitun ja kielletyn rajoja. HVG:n levikki on  140&nbsp;000, ja sillä on lukijoita runsaat 500&nbsp;000. Se mainitaan usein maansa merkittävimmäksi uutislehdeksi.

## Lähteet

## Aiheesta muualla
*HVG:n verkkosivusto 
*Osa artikkeleista englanniksi
Vesitalous

**Vesitalous** on vesivaroihin tai niiden käyttöön kohdistuvaa tutkimusta, tekniikkaa ja suunnittelua. Vesitaloudellinen tutkimus perustuu hydrologiseen, maantieteelliseen ja muuhun luonnontieteelliseen sekä ihmistieteelliseen tutkimukseen. Vesitalous on tekniikkaa siinä mielessä, että vesivarojen käyttöönottoon liittyy teknisiä suunnitelmia, jotka ohjaavat vesirakentamista ja rakenteiden käyttöä. Vesitaloudelliseen suunnitteluun liittyy monia laillisuuteen, hyötyjen ja haittojen arviointiin kuuluvia asioita ja se voi käyttää matemaattisia, tietoteknisiä, vuorovaikutteisia ja muita menetelmiä.

Vesitaloutta voidaan tarkastella joko paikallisesta, kansallisesta tai globaalista näkökulmasta. Maailmanlaajuista vesitaloutta tarkasteltaessa puhutaan myös globaalivesitaloudesta. Vesivarojen niukkuus ja haavoittuvuus sekä niiden epätasainen jakautuminen ovat globaali ongelma, jonka merkityksen arvioidaan korostuvan tulevaisuudessa. Vesivarojen hyvä hoito ja kestävän kehityksen mukainen hyödyntäminen ovat siten globaalivesitalouden keskeisiä kysymyksiä, joilla on paitsi taloudellinen ja yhteiskunnallinen myös turvallisuuspoliittinen ulottuvuus. Oikeus riittävään puhtaan veden saantiin katsotaan yleisesti perusoikeudeksi ja välttämättömäksi edellytykseksi muiden ihmisoikeuksien toteutumiselle. Vesivarojen määrä ja laatu ovat myös merkittäviä globaaleja ympäristökysymyksiä. *World Water Council* ja *Britannian Centre for Ecology and Hydrology* ovat kehittäneet kansainvälisen vesiköyhyysindeksin, jonka perusteella Suomi on arvioitu vesitaloudeltaan maailman rikkaimmaksi maaksi. Indeksin laskuperusteissa on otettu huomioon vesivarojen määrä, vesihuollon kattavuus, veden käyttö kotitalouksissa, teollisuudessa ja maataloudessa, ympäristöasiat sekä vesihuollon sosio-ekonomiset näkökohdat.

Vesitaloutta tutkitaan ja opetetaan Suomessa muun muassa Aalto-yliopistossa ja Oulun yliopistossa. Vesitaloudellista suunnittelua tekevät Suomessa muun muassa Suomen ympäristökeskus ja monet insinööritoimistot. Alan keskeinen suomalainen kausijulkaisu on  *Vesitalous*, joka on ilmestynyt vuodesta 1960 lähtien.

## Termin muu käyttö
"Vesitalous"-sanaa on Suomessa käytetty myös puhtaan luonnontieteellisessä merkityksessä, esim. "suon vesitalous" tai "puun vesitalous", jolloin on tarkoitettu veden luonnollista tai biologista kiertoa kohteessa.

## Lähteet

## Aiheesta muualla

*https://vesitalous.fi/''Vesitalous''-lehti
*Aalto-yliopiston yhdyskunta- ja ympäristötekniikan laitos 
*Water resources and environmental engineering laboratory. Oulun yliopisto 
*Vesivarojen käyttö. Suomen ympäristökeskus
Paedophryne

**Paedophryne** on ahdassuusammakoiden heimon Asterophryinae-alaheimon suku Papua-Uudessa-Guineassa. Sen kaikki kuusi tunnettua lajia ovat toistaiseksi pienimmät sammakoiden ja selkärankaisten lajit.

## Lajit
* *[[Paedophryne kathismaphlox]]* Kraus, 2010
* *[[Paedophryne oyatabu]]* Kraus, 2010
* *[[Paedophryne dekot]]* Kraus, 2011
* *[[Paedophryne verrucosa]]* Kraus, 2011
* *[[Paedophryne amauensis]]* Rittmeyer, 2012
* *[[Paedophryne swiftorum]]* Rittmeyer, 2012

## Lähteet
Paedophryne amauensis

***Paedophryne amauensis*** on vuonna 2012 Papua-Uudelta-Guinealta löydetty uusi sammakkolaji. Sen pituus on kuonosta ruumiin takaosan kärkeen 7,7 millimetriä, ja se saattaa olla maailman pienin sammakko ja selkärankainen.

Laji elää lehtikarikkeessa trooppisten metsien pintamaassa. *P. amauensis* on hämäräeläin. Urokset kutsuvat naaraita hyvin korkealla äänellä (8400–9400&nbsp;Hz).

Sammakko sai tieteellisen lajinimensä löytökylän Amaun mukaan.


Map of Paedophryne localities 2.png|Sammakon löytöpaikka Uudessa-Guineassa merkitty punaisella.
X-ray of paratype of Paedophryne amauensis (LSUMZ 95002).png|Röntgenkuva *Paedophryne amauensis* paratyypistä.


## Lähteet
Schoch

**Schoch** on seuraavien henkilöiden sukunimi:

* Philipp Schoch (s. 1979), sveitsiläinen lumilautailija ja olympiavoittaja
* Simon Schoch (s. 1978), sveitsiläinen lumilautailija ja maailmanmestari
Kaija Väänänen

**Kaija Väänänen**, o.s. *Nurro*, (4. joulukuuta 1911 Kuopio – 27. maaliskuuta 1976 Tampere) oli suomalainen nuortenkirjailija. Hän käytti myös nimimerkkejä **Anna Kasurinen** ja **Kaari Tuovinen**.

Väänänen valmistui 1931 merkonomiksi Kuopion kauppaoppilaitoksesta. Valkeakoskella asuessan hän oli Yhtyneet Paperitehtaat Oy:n palveluksessa kirjastonhoitajana 1946–1955 ja yhtiön henkilöstölehden toimitussihteerinä 1961–1974.

## Teoksia
Omalla nimellä:
* *Sirkkalehdet maan pinnalla* : romaani. Otava 1946
* *Leena ja hänen luokkansa* : tyttöromaani. Otava 1950, 2. painos 1956
* *Me villamyssymissit* : koululaiskertomus. Otava 1955
* *Urhea sorsarouva* ; kuv. Helga Sjöstedt. Otava 1957
* *Viluinen unelma* : tyttöromaani. Otava 1957
* *Salo 1916-1966*. Valkeakoski 1966
Nimellä *Anna Kasurinen*:
* *Kuudennella* : koululaiskertomus. Gummerus 1937
* *Tyttö myymäläpöydän takaa : reputetun kesä*. Gummerus 1938
* *Uusia ystäviä* : koulukertomus. Gummerus 1938
* *Konsulin uusi Aaro : keveä kesäinen kertomus*. Gummerus 1939
* *Se olikin sotasyksy* : tyttöromaani. Otava 1940
* *Melkein aikaihminen : Saara kirjoittaa Pirkolle*. Gummerus 1944, 2. painos 1945

## Lähteet
*  (Arkistoitu linkki)
* Kirjallista elämää Valkeakoskella ja Sääksmäellä : Kaija Väänänen